PLOŠNÁ DERATIZÁCIA

V zmysle zákona č. 355/2007 Z. z. je jedným z opatrení na predchádzanie vzniku a šírenia prenosných ochorení regulácia živočíšnych škodcoch. Synantrópne myšovité hlodavce (potkany a myši) sú živočíšni škodcovia, ktorí sa považujú za významných prenášačov pôvodcov rôznych prenosných ochorení ľudí a zvierat a z tohto dôvodu môžu byť príčinou ohrozenia verejného zdravia. Aby sa dosiahla minimalizácia príslušného epidemiologického rizika v oblasti verejného zdravia, je nutné vykonávať opatrenia                        na reguláciu uvedených živočíšnych škodcov.

Na základe tejto skutočnosti Regionálny úrad verejného zdravotníctva Bratislava hlavné mesto nariadilo Rozhodnutím č.HZZ/15263/2010 opatrenie vykonať celoplošnú deratizáciu (reguláciu živočíšnych škodcov) na území Hlavného mesta SR Bratislavy v termíne od 18.10.2010 do 15.11.2010 (teda aj na území mestskej časti Bratislava – Nové Mesto).

Výkon deratizačných prác je povinný pre:
•	Obec Hlavné mesto SR Bratislavu;
•	Fyzické osoby – podnikateľov a právnické osoby v ich alebo nimi spravovaných objektoch, kanalizačných a kolektorových rozvodoch a areáloch určených                         na podnikanie a bývanie, vrátane školských a zdravotníckych zariadení, zariadení sociálnych služieb, bytových a polyfunkčných domoch, skladov a skládok odpadov;
•	Fyzickým osobám – občanom v pivničných priestoroch v rodinných a bytových domoch a na pozemkoch a v objektoch využívaných na chov hospodárskych zvierat.

Fyzické osoby - podnikatelia a právnické osoby sú povinné uskutočňovať deratizačné práce výlučne prostredníctvom firiem oprávnených na profesionálne vykonávanie regulácie živočíšnych škodcov.
Fyzické osoby  - občania môžu deratizáciu vykonať aj svojpomocne komerčne dostupnými prípravkami, ktoré sú určené a schválené na predmetný účel.

Všetky povinné osoby musia disponovať dokladom, ktorým v prípade kontroly preukážu vykonanie deratizácie. U fyzických osôb  - podnikateľov a právnických osôb sa jedná o potvrdenie, ktoré im vydá firma vykonávajúca deratizáciu a u fyzických osôb  - občanov sa môže jednať aj o pokladničný blok z predajne s uvedeným názvom výrobku, ktorý bol                  na predmetný účel použitý.

Nariadenie výkonu deratizačných prác je nutné považovať za tzv. jesennú deratizáciu, ktorá sa vykonávala v mestskej časti v mesiaci október každého roku. Jej výkon bude kontrolovať Regionálny úrad verejného zdravotníctva a pri absencii výkonu resp. nedodržaní niektorých z podmienok predmetného rozhodnutia sa zaháji s kontrolovanou osobou správne konanie.